open-index/open-wikipedia-markdown huggingface dataset:
הפלישה לאיים הקוריליים

**הפלישה לאיים הקוריליים** (ברוסית: **Курильская десантная операция**, **מבצע נחיתת איי קוריל**) היה מבצע צבאי סובייטי, כחלק ממבצע סערת אוגוסט בימיה האחרונים של מלחמת העולם השנייה. מטרת המבצע הייתה לכבוש את האיים הקוריליים מהאימפריה היפנית.

## הצדדים הלוחמים
### [[ברית המועצות]]
* חזית המזרח הרחוק השנייה
** חיל הרובאים ה-87
*** דיוויזיית הרובאים ה-355
*** חטיבת הרובאים ה-2
*** חטיבת הרובאים ה-113
** אזור ההגנה של קמצ'טקה
*** דיוויזיית רובה 101
*** הגדוד הימי
*** גדוד ארטילריה הוביצר
*** דיוויזיית המרכב ה-128 (78 מטוסים)
* צ'י האוקיינוס השקט הסובייטי (פועל מבסיס הצי פול)
** 60 ספינות וכלי שיט
** גדוד מפציצי תעופה
** סוללה חוף ארטילרית

### [[האימפריה היפנית]]
* ארמיית האזור החמישי היפני
** הארמייה ה-27
** * דיוויזיית חיל הרגלים ה-91 (בשומשו, פראמושיר ואונקוטן)
*** דיוויזיית חי"ר 89 (באיטורופ, קונאשיר ורכס קוריל הקטן)
*** גדוד טנקים 11 (בשומשו ופרמושירו)
*** גדוד ההגנה האווירית ה-31 (בשומשו)
*** גדוד מעורב 41 (במאטואה)
*** חטיבת חי"ר 129 (באורופ)

## מהלך הקרב
המבצע התקיים בין 18 באוגוסט ל-1 בספטמבר. המתקפה בוצעה על ידי חיל הרובאים ה-87 של הארמייה ה-16 מחזית המזרח הרחוק השנייה.

ב-23 באוגוסט, 20,000 כוחות המצב היפניים באיים קיבלו הוראה להיכנע כחלק מהכניעה הכללית של יפן. עם זאת, חלק מהכוחות התעלמו מהפקודה והמשיכו להתנגד לכיבוש הסובייטי.

ב-1 בספטמבר, הונחתו כוחות סובייטים על קונשיר ושיקוטן שבדרום האיים הקוריליים. ב-4 בספטמבר, חיל הרובאים ה-87 כבש חמישה איים קטנים יותר. בהמשך, כבשו הכוחות הסובייטיים את שאר האיים הקוריליים ללא התנגדות נוספת.

האיים נותרו חלק מרוסיה לאחר התפרקות ברית המועצות, אך מעמדם המשפטי האמיתי נותר בסימן שאלה כחלק מהמחלוקת על האיים הקוריליים  בין רוסיה ליפן.

## ראו גם
* חוזה סנקט פטרבורג (1875)
* מלחמת רוסיה–יפן

## הערות שוליים

קטגוריה:קרבות ברית המועצות במלחמת העולם השנייה
קטגוריה:קרבות יפן במלחמת העולם השנייה
קטגוריה:קרבות יבשתיים באסיה ובאוקיינוס השקט במלחמת העולם השנייה
קטגוריה:1945 בברית המועצות
קטגוריה:מלחמת העולם השנייה: 1945
קטגוריה:יחסי יפן–רוסיה
שאהד 141

**שאהד-141** (בפרסית: **شاهد ۱۴۱**) הוא כטב"ם תוצרת שאהד תעשיות תעופתיות מהתעשייה הצבאית האיראנית.

## פיתוח
בדצמבר 2011 נפל בשטחה של איראן כטב"ם RQ-170  כשהוא שלם. חיל האוויר והחלל של משמרות המהפכה האסלאמית ביצע עליו הנדוס לאחור ופיתח את סדרת הכטב"מים שאהד 141–191.

## מאפיינים
לכטב"ם מוטת כנף של 4–6 מטרים. הוא טס במהירות של כ-185 קמ"ש בגובה של .

## שימוש מבצעי
ב-10 בפברואר 2018 לאחר השעה 4:15 לפנות בוקר זיהה מערך הבקרה בחיל האוויר הישראלי כטב"ם איראני מסוג שהאד 141 שחדר לשטח ישראל באזור בית שאן. הכטב"ם שוגר מבסיס T-4 שבסוריה ויורט בהצלחה בשעה 4:30 על ידי מסוק קרב מדגם AH-64D אפאצ'י לונגבו "שרף". צה"ל אסף את שרידי הכטב"ם והעבירם לניתוח טכנולוגי. בהמשך פורסם שהכטב"מ האיראני שהופל נשא עליו חומר נפץ מסוג TNT במטרה לבצע פיגוע טרור ("כטב"ם מתאבד") או לשם העברתו לגורמי טרור באיו"ש. בעקבות החדירה פרץ עימות אווירי בין ישראל לסוריה ואיראן.

ב-7 בספטמבר 2025 שוגרו מספר כטב"מים מתימן לישראל על ידי החות'ים, ביניהם לפחות אחד מסוג שאהד 141 או סאעגה. הכטב"ם, מעצם היותו חמקן, לא זוהה במערכות הגילוי הישראליות ופגע באולם הנוסעים בנמל התעופה רמון.

## גלריה

קובץ:IDF interception Iranian drones en route to Israel, February 2018. VIII.jpg|שרידי הכטב"ם
קובץ:IDF interception Iranian drones en route to Israel, February 2018. IX.jpg|שרידי הכטב"ם
קובץ:IDF interception Iranian drones en route to Israel, February 2018. III.webm|חדירת המל"ט לישראל ויירוטו
קובץ:Benjamin Netanyahu Drone 2018 (cropped).jpg|250px|ראש ממשלת ישראל, בנימין נתניהו, אוחז בחלק מהכטב"ם


## ראו גם
* שאהד 197
* שאהד 129

## קישורים חיצוניים

* 

## הערות שוליים

קטגוריה:HESA: כלי טיס בלתי מאוישים
אוטו באום

**אוטו באום** (בגרמנית: **Otto Baum**; 15 בנובמבר 1911 – 18 ביוני 1998) היה קצין בוואפן אס אס בדרגת אוברפיהרר אשר פיקד על כוחות במהלך מלחמת העולם השנייה. הוא קיבל את עיטור את צלב האבירים של צלב הברזל עם עלי אלון וחרבות של גרמניה הנאצית.

## ביוגרפיה
באום נולד ב-15 בנובמבר 1911 בהכינגן, בן לסוחר. מ-1930 עד 1932, הוא למד שני סמסטרים של חקלאות באוניברסיטת הוהנהיים. ב-1937 הוא הצטרף לאס אס, וב-1 ביוני 1939 הוא מונה למפקד פלוגה 7 ברגימנט הרגלים לייבשטנדרטה אדולף היטלר. ב-3 במרץ 1941 הוא מונה שירת כמפקד גדוד ברגימנט הרגלים ה-3 בדיוויזיית הפאנצר אס אס ה-3, ופיקד עליו במהלך מבצע ברברוסה ובמהלך מבצע דמיאנסק. ב-26 בדצמבר 1941 הוא קיבל את עיטור הצלב הגרמני בזהב, וב-8 במאי 1942 הוענק לו עיטור צלב האבירים של צלב הברזל על הישגיו. לאחר מכן הוא שירת בצרפת ולאחר מכן שוב בחזית המזרחית, וב-22 באוגוסט 1943 קיבל תוספת עלי אלון לעיטור צלב האבירים של צלב הברזל. ב-30 בינואר 1944 הועלה לדרגת שטנדרטנפיהרר. מ-18 ביוני 1944 עד 1 באוגוסט 1944 פיקד על דיוויזיית הפאנצרגרנדיר אס אס ה-17, אשר לחמה בצרפת והתבלט עם יחידתו, במיוחד ב. מ-28 ביולי עד 23 באוקטובר 1944, פיקד באום על דיוויזיית הפאנצר אס אס ה-2, ולחם עימה בקרב פאלז, וב-2 בספטמבר 1944 קיבל תוספת חרבות לעיטור צלב האבירים של צלב הברזל. לאחר מכן הוא קיבל את הפיקוד על דיוויזיית הפאנצרגרנדיר אס אס ה-16 באיטליה ב-24 באוקטובר 1944. בסוף ינואר 1945 הוא הועבר להונגריה עם הדיוויזיה וב-8 במאי 1945 נכנע ליד ולקרמרקט בקרינתיה.

לאחר שחרורו מהשבי הבריטי בדצמבר 1948, עבד באום בתעשיית הטקסטיל. הוא נפטר בהכינגן ב-18 ביוני 1998.

## לקריאה נוספת

* 
* 


## הערות שוליים

קטגוריה:מעוטרי צלב האבירים עם עלי אלון וחרבות
קטגוריה:מעוטרי הצלב הגרמני בזהב
קטגוריה:אנשי אס אס
קטגוריה:המערכה בנורמנדי: אישים
קטגוריה:אנשי ואפן אס אס
קטגוריה:גרמנים שנולדו ב-1911
קטגוריה:גרמנים שנפטרו ב-1998
פני הדור כפני הכלב

**פני הדור כפני הכלב** הוא ניב המופיע במשנה כחלק מתיאור של דור חוטא ורשע בעקבתא דמשיחא (לפני ימות המשיח): .

רש"י מציע שני פירושים לביטוי, האחד - כפשוטו, שדומים ממש לכלב; והאחר - כמשל, "שלא יתביישו זה מזה". פירוש נפוץ, שהביא הרב אלחנן וסרמן בשם רבי ישראל סלנטר, רואה את הביטוי כביקורת על הנהגה לקויה, שאינה מובילה את הציבור, אלא הציבור הוא שמוביל אותה. ההנהגה במטפורה זו נמשלת לכלב, שאמנם הולך לפני בעליו, אך ללא הרף מביט לאחור כדי לדעת לאן בעליו רוצה שילך.

הרב וסרמן הביא פירוש נוסף, שאותו ייחס לחפץ חיים בשם רבי יצחק מוולוז'ין:
:מטבעו של הכלב, שאם סוקלים אותו באבן, מיד הוא מתנפל על האבן לנשכה. בשעה שקם על ישראל איזשהו "המן" יש לדעת, כי הוא אינו אלא מקל השלוח מן השמים לחבוט בנו, וכדברי הכתוב: "הוי אשור שבט אפי" (ישעיה). אין שום טעם להילחם עם המקל, כי כלום חסרים מקלות בשמים. "הרבה שלוחים למקום". יש לנקוט באמצעים שמהשמים ימנעו מלהקים "מקלות" עלינו.

ברומן "תמול שלשום" כלל ש"י עגנון ביטוי זה באחד מרגעי השיא של רומן, בדרשתו של רבי גרונם יקום פורקן:

יושב ראש הכנסת, רובי ריבלין, התייחס בהרחבה לביטוי זה בנאומו, תוך שהוא מתאר את התנהגותו של כלבו להמחשת העניין.

## ראו גם
*חבלי משיח
*עקבתא דמשיחא

## קישורים חיצוניים

* הלל מאירס, מה הכוונה "פני הדור כפני הכלב"?, באתר "הידברות", 29 בדצמבר 2020
* "פני הדור כפני הכלב", באתר "מורשת"

## הערות שוליים

קטגוריה:ניבים וביטויים חז"ליים
קטגוריה:כלבים בתרבות
אנפית סוף הודית

**אנפית סוף הודית** (שם מדעי: *Ardeola grayii*) היא מין של אנפה מהסוג אנפת אגם, החיה בתת-היבשת ההודית בתחום שבין דרום איראן, הודו, סרי לנקה ועד בורמה. במראה היא דומה מאוד לאנפית הסוף. האנפה תוארה ב-1832 בידי החוקר ויליאם הנרי סייקס  ונקראה לכבוד החוקר ג'ון אדוארד גריי. שמה העברי מגיע עקב חיותה קרוב לצמחי סוף ועקב הימצאה סביב הודו.

## תיאור
האנפה מגיעה לאורך ממוצע של 45 עד 50 סנטימטרים, והיא בעלת צוואר קצר ועבה (אף שהוא נמתח מעט בקיץ) ומקור ארוך. ברוב השנה צבעה אפור-בהיר עם פנים, צוואר וחזה מפוספסים באפור-חום (בדומה לאנפה מסורטטת). בעונת הרבייה צבע האנפה משתנה לכהה יותר בגב ובכנפיים והנוצות האפורות מבריקות יותר, כשהפסים דוהים והרגליים מאדימות.

האנפה מצויה לאורך גדות נהרות ובריכות ובביצות טרופיות לאורך הודו וסביבתה. היא חיה ביחידות לרוב או בזוגות ומחפשת במים טרף של דגים, חרקים ודו-חיים. האנפה גם מהלכת על צמחי מים כדי להגיע לדגים במים עמוקים יותר והיא אף מפתה אותם בלחם להתקרב אליה. האנפות יכולות להיטרף בידי עופות דורסים גדולים כמו עיטם, ולעיתים נדבקים במחלות זיהומיות כמו קדחת מערב הנילוס או דלקת המוח היפנית.

## קישורים חיצוניים

## הערות שוליים

קטגוריה:טקסונים שתוארו בידי ויליאם הנרי סייקס
קטגוריה:בעלי חיים שתוארו ב-1832
קטגוריה:אנפתיים
קטגוריה:הודו: עופות
קטגוריה:איראן: עופות
שלמה מעתוק

**שלמה (סלמאן) מעתוק** (המאה ה-18) היה אסטרונום ומשורר יהודי בבגדאד, שפיוטיו משולבים בליטורגיות של יהודי עיראק.

## ביוגרפיה
שלמה מעתוק היה מפורסם בעיר בגדד בזכות הספרייה שברשותו שהייתה הגדולה ביותר בעיר. בספריה היו למעלה משבעת אלפים ספרים, כתבי יד ומודפסים.

הוא נודע ברחבי הקהילות היהודיות במזרח התיכון כאספן גדול של כתבי יד עבריים. היו ברשותו תרגומים לשפה הערבית של החומש, שיר השירים, מגילת רות, מגילת אסתר, מגילת איכה וספר דניאל.

מלבד הספרייה, הוא נודע כמלומד, משורר ומנהיג קהילה. רבים משיריו ששרדו, מספרים על סבלם של יהודי בגדאד בידיו של מושל עריץ. אחד משיריו המפורסמים ביותר, מספר כיצד נאלץ להסתתר בחמאם טורקי, כדי להימלט מרדיפות, ולאחר מכן עזב את בגדאד עם משפחתו לבצרה.

מעבודתו כאסטרונום שרדו כמה כתבי יד גאומטריים, כולל אחד בשילוב של פרשנות עם חיבור על האצטרולב.

שיריו אוחסנו באוספים של הספרייה הבריטית בלונדון. חלקם התפזרו מאז, אך רבים מהם נמצאים בספריית אוניברסיטת טורונטו.

## קישורים חיצוניים
* 

*  


קטגוריה:משוררים יהודים
קטגוריה:אישים שחיו במאה ה-18
מרינה אובסיאניקובה

**מרינה אובסיאניקובה** (ברוסית: **Марина Овсянникова**) היא אשת תקשורת רוסייה ומפיקת טלוויזיה שעבדה כעורכת במהדורת החדשות "ורמיה" של הערוץ הראשון ברוסיה. במרץ 2022 עלתה לכותרות כאשר הפריעה לשידורי מהדורת החדשות ומחתה כנגד הפלישה הרוסית לאוקראינה, על מעשיה נקנסה על ידי הרשויות.

## ביוגרפיה
היא נולדה בעיר אודסה באוקראינה הסובייטית לאם רוסייה ואב אוקראיני. היא למדה באוניברסיטת קובאן ובאקדמיה הנשיאותית לניהול ציבורי ומשק לאומי. עבדה בחברה הממשלתית הרוסית לרדיו וטלוויזיה לפני שעברה לערוץ 1 הרוסי.

## מחאתה נגד הפלישה לאוקראינה
ב-14 במרץ 2022, במהלך שידור חי של מהדורת החדשות "ורמיה" בערוץ 1 הרוסי, לעיני מיליוני צופים, הופיעה מאחורי מגישת החדשות יקטרינה אנדרייבה כשהיא מחזיקה בכרזה ובה המילים:

אובסיאניקובה צעקה:

האירוע נמשך שש שניות שלאחריהן נקטע השידור החי, וצפו בו כ-250 מיליון איש ברחבי העולם. אובסיאניקובה השאירה וידאו שהקליטה מראש והופץ בטלגרם, בו אמרה שהיא מתביישת לעבוד עבור התעמולה של הקרמלין. היא הייתה לעיתונאית הרוסייה הראשונה שמחתה בשידור טלוויזיוני חי, על אף שעשרים עיתונאים של רשת RT התפטרו כתגובה למלחמה.

יממה לאחר המקרה, פעיל בשם דניס זכארוב הפגין מחוץ למשרדי ערוץ 1 בליל 15 במרץ כדי להביע את תמיכתו בה. הוא עוכב על ידי המשטרה. נשיא אוקראינה וולודימיר זלנסקי הגיב לתקרית בהבעת תודה כלפיה באחד משידוריו ברשתות החברתיות.

אובסיאניקובה עצמה נלקחה לתחנת המשטרה שליד מרכז הטלוויזיה אוסטנקינו ונחקרה במשך 14 שעות, ללא אפשרות לפנות לסיוע משפטי. היא הואשמה בארגון תקרית ציבורית לא מאושרת, נקנסה בסכום של 30,000 רובלים ושוחררה. ברשויות החקירה הפדרליות מסרו כי היא תיחקר על הפצת מידע כוזב, ועלולה להישלח ל-15 שנות מאסר.

נשיא צרפת עמנואל מקרון הציע לה מקלט מדיני בשגרירות הצרפתית במוסקבה, אך היא דחתה את ההצעה, והעדיפה להמשיך לדווח מרוסיה.

לדברי אובסיאניקובה, לא היו לה תוכניות לעזוב את רוסיה. באפריל 2022 היא החלה לעבוד עבור העיתון הגרמני "די ולט" ככתבת פרילנסרית שתדווח מרוסיה ומאוקראינה לעיתון ולערוץ הטלוויזיה שלו.

בראיון לאתר האינטרנט של יוזמת "פָּנֶיהָ של הדמוקרטיה" (באנגלית: Faces of Democracy initiative), אמרה אובסיאניקובה שהיא רואה בעצמה פטריוטית שהחליטה באופן ספונטני להתקומם נגד מלחמה שלדעתה לרוסיה לא הייתה זכות להתחיל. היא הוסיפה שדור שלם גדל עם התעמולה של פוטין, המאפשרת לעשות "זומביפיקציה" של העם הרוסי, ומולדתה הפכה למדינה טוטליטרית, הנסגרת יותר ויותר בפני העולם שבחוץ.

ביולי 2022 הפגינה בהפגנת יחיד מול חומות הקרמלין במוסקבה, כשנשאה שלט המגנה את פוטין ואת המלחמה. היא החזיקה כרזה שבה נכתב "פוטין הוא רוצח. החיילים שלו פשיסטים. 352 ילדים מתו. כמה עוד צריכים למות כדי שתפסיק?". כתגובה נעצרה על ידי משטרת רוסיה. היא עמדה בפני כתב אישום פלילי לאחר ששירותי הביטחון של רוסיה פשטו על ביתה. היא הואשמה בהפצת מידע כוזב על הצבא הרוסי, במסגרת חוק חדש שאימץ הקרמלין לאחר תחילת המלחמה באוקראינה.

באוגוסט 2022 הושמה אובסיאניקובה במעצר בית לקראת משפט באשמת הפצת ידיעות כוזבות אודות הצבא הרוסי. ב-3 באוקטובר נמסר שהיא ברחה מהמעצר, וככל הנראה לקחה איתה את בתה בת ה-11, וב-17 באוקטובר מסר עורך דינה שאובסיאניקובה יצאה מרוסיה, ונמצאת "תחת ההגנה של מדינה אירופית".

## חיים אישיים
אובסיאניקובה חיה במוסקבה, והייתה נשואה לבמאי ברשת RT, שנפרדה ממנו. לשניים שני ילדים.

## קישורים חיצוניים

* 

## הערות שוליים

קטגוריה:סגל ערוץ 1 הרוסי
קטגוריה:מפיקי טלוויזיה רוסים
קטגוריה:עורכות
קטגוריה:רוסיות שנולדו ב-1978
טרוי קוטסור

**טרוי מייקל קוטסור** (באנגלית: **Troy Michael Kotsur**; נולד ב-24 ביולי 1968) הוא שחקן וקולנוען אמריקאי, זוכה פרס אוסקר לשחקן המשנה הטוב ביותר.

## ביוגרפיה
קוטסור נולד במסה, אריזונה ב-24 ביולי 1968 לג'ודי ולאונרד סטיבן "לן" קוטסור, שהיה מפקד המשטרה של מסה. כשהיה קוטסור בן תשעה חודשים, גילו הוריו שהוא חירש, ולמדו שפת סימנים כדי שהמשפחה תוכל לתקשר. הוריו עודדו את קוטסור לעסוק בספורט ולהתיידד עם ילדים שומעים בשכונה שלהם. הוא החל להתעניין לראשונה במשחק כשהיה תלמיד בבית הספר היסודי. בתיכון, המורה שלו לדרמה עודדה אותו להשתתף במופע הכישרונות, והוא ביצע מערכון פנטומימה, שהתקבל בחיוב והניע אותו לעסוק בתיאטרון.

לאחר שסיים את בית הספר התיכון, התמחה בתחנת הטלוויזיה האמריקאית KTSP-TV. הוא אומנם שאף לביים סרטים, אבל במהלך ההתמחות הוא סייע לעורך ולא הרגיש מחובר לאנשים. הוא סיפר, . לאחר מכן למד באוניברסיטת גאלדט משנת 1987 ועד שנת 1989 תיאטרון, טלוויזיה וקולנוע.

כשקוטסור קיבל הצעת עבודה למשחק מהתיאטרון הלאומי ללקויי שמיעה, הוא נענה לה ועזב את גאלדט לסיבוב הופעות במשך שנתיים, והופיע בשתי הצגות. בשנת 1994 הוא החל לעבוד ב־Deaf West Theatre בלוס אנג'לס, שם שיחק וביים מספר הפקות. על הבמה, התפקידים שלו כללו את סטנלי ב"חשמלית ושמה תשוקה" ולני ב"על עכברים ואנשים".

בשנת 2001, קוטסור והשחקן לייל קאנוס לוהקו יחד בהפקה של המחזמר "Big River" משנת 1985. קוטסור וקאנוס גילמו שניהם את אביו של האקלברי פין, פאפ, כשקוטסור עושה את שפת הסימנים וקאנוס מדבר ושר. הצלחת המחזה הובילה אותו לעלות בברודוויי. היה לו גם תפקיד משני ב-"Sue Thomas: F.B.Eye", הוא עבד גם כמומחה לשפת סימנים עבור התוכנית. מאז היו לו תפקידי טלוויזיה וקולנוע.

ב-2012 כיכב קוטסור בהצגה "סיראנו", המבוססת על "סיראנו דה ברז'ראק". המחזה, בבימויו של סטיבן זאקס, הועלה לראשונה באפריל 2012. בעקבות "סיראנו", קוטסור ביים את הסרט העלילתי "No Ordinary Hero: The SuperDeafy Movie", שיצא לאור ב-2013.

בשנת 2021 הופיע קוטסור בסרט העלילתי "CODA", בתפקיד משני בתור אב חירש לבת מתבגרת שומעת. הבמאית שאן הדר ראתה לראשונה את הופעותיו בהפקות תיאטרון וליהקה אותו כחלק מהאנסמבל. על תפקידו בסרט זכה בפרס אוסקר לשחקן המשנה הטוב ביותר.

קוטסור אמור לככב ב-"Flash Before the Bang", דרמת ספורט עם שחקנים חירשים.

## חיים אישיים
קוטסור נשוי לשחקנית דין בריי.

## פילמוגרפיה
### קולנוע

### טלוויזיה

## פרסים

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:כבדי שמיעה אמריקאים
קטגוריה:זוכי אוסקר: שחקן המשנה הטוב
קטגוריה:זוכי פרס באפט"א לשחקן המשנה הטוב ביותר
קטגוריה:זוכי פרס איגוד מבקרי הקולנוע האמריקאי לשחקן המשנה הטוב ביותר
קטגוריה:בוגרי אוניברסיטת גאלדט
קטגוריה:אמריקאים שנולדו ב-1968
ג'וד היל

**ג'וד היל** (באנגלית: **Jude Hill**; נולד ב-1 באוגוסט 2010) הוא שחקן צפון אירי. ידוע בשל תפקידו כבאדי בסרט בלפסט, עליו זכה בפרס בחירת המבקרים לשחקן הצעיר הטוב ביותר.

## ביוגרפיה
היל נולד בגילפורד, כפר במחוז דאון ליד ארמה לשונין ודריל. יש לו אחות ואח קטנים.

היל עשה את הופעת הבכורה שלו בסרט העלילתי "בלפסט" של קנת בראנה. סיפורו של הסרט מסופר בעיקר דרך עיניו של דמותו של היל, באדי. היל היה בן 9 כשהוא לוהק לתפקיד הראשי בסרט מתוך 300 שחקנים צעירים שנבחנו, בן 10 כשהצילומים התרחשו ובן 11 כשהסרט יצא לאור ב-2021.

היל גם שיחק את התפקיד הראשי בסרט הקצר על מלחמת העולם השנייה "Rian", שיצא לאור בפסטיבל הסרטים CineMagic ב-2021.

באוקטובר 2022 פורסם כי היל ישתף פעולה בשנית עם בראנה, הפעם בעיבוד קולנועי לספר "תעלומת הרצח במסיבה" של אגאתה כריסטי, אותו יביים בראנה. הסרט צפוי לצאת לאקרנים בספטמבר 2023.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקנים ילדים בריטים
קטגוריה:שחקני קולנוע וטלוויזיה צפון אירים
קטגוריה:בריטים שנולדו ב-2010
קבוצת התמיכה הגרמנית בסומליה

**קבוצת התמיכה הגרמנית בסומליה** (בגרמנית: **Deutsche Unterstützungsverband Somalia** או בקיצור **DtUstgVbd Somalia**) היה כוח מיוחד של הבונדסוור אשר שימש ככוח שמירת שלום של האו"ם במהלך מלחמת האזרחים בסומליה.

## היסטוריה
ב-12 באוגוסט 1992 קיבלה ממשלת גרמניה החלטה לסייע בסיום מלחמת האזרחים בסומליה. עוד באותו החודש נפרסו חיילים גרמנים מהקורפוס ה-2 בסומליה כחלק ממבצע האו"ם הראשון בסומליה. בחודשים הראשונים הכוח השתתף בפעילות הומניטרית בלבד, אולם בדצמבר קיבל סמכות מהאו"ם לאכוף את שמירת השלום, להחרים נשק לא חוקי ולנטרול מוקשים.

ב-12 באפריל 1993 הגיש האו"ם בקשה לממשלת גרמניה לשלוח כוחות גם למבצע האו"ם השני בסומליה. ב-21 באפריל אישרה ממשלת גרמניה לשלוח חיילים לסומליה, וב-23 ביוני אושרה ההחלטה בידי בית המשפט החוקתי הפדרלי של גרמניה. ב-2 ביולי הוגשה ההצעה בפני הבונדסטאג, שאישר אותה ברוב של 337 קולות מול 185. החיילים שנשלחו לסומליה היו מתנדבים שעברו הכשרה מיוחדת בלוחמה מדברית. החיילים הוטסו למוגדישו ומשם המשיכו ברכב אל בסיס הכוח בבלדוויין. אזור בלדוויין נבחר בקפידה מכיוון שהיה אזור רגוע יחסית, וכן אזור שגרמניה כבר הייתה מעורבת בפיתוחו בעבר, כך שהגרמנים כבר היו מוכרים שם. הכוח הראשון כלל 1,725 לוחמים בפיקודו של אוברסט הלמוט הארף. בהמשך הוחזרו החיילים הללו לגרמניה, והוחלפו ב-1,300 חיילים חדשים בפיקודו של הולגר קמרהוף.

החיילים הגרמנים השתתפו בעיקר בפעילויות הומניטריות כמו איסוף נשק וטיהור מים, אך גם סייעו בהכשרת כוחות משטרה מקומיים. הגרמנים היו ידידותיים מאוד, ולא פתחו באש כל עוד לא הותקפו. אי לכך הם היו פופולריים מאוד בקרב המקומיים.

בתחילת 1994 החלו כוחות האו"ם לעזוב את סומליה. ב-23 במרץ עזבו אחרוני החיילים הגרמנים את הארץ, אולם כוחות של הדויטשה מרינה נותרו בחופי הארץ.

## גלריה

קובץ:TPz Fuchs of the Bundeswehr in Somalia.JPEG|חיילים גרמנים בונים באר
קובץ:German UN Soldiers during UNOSOM II 1993.jpg|צנחנים גרמנים בסומליה
קובץ:Deutsche Soldaten Somalia 1993.jpg|חיילים גרמנים במאטאבאן 
קובץ:SomaliaMatabanEinwohner.jpg|אזרחים סומלים מודים לחיילים הגרמנים 


## קישורים חיצוניים
* כתבה במגזין הבונדסוור

קטגוריה:יחידות הבונדסוור
קטגוריה:כוחות שמירת שלום בין-לאומיים
קטגוריה:סומליה: היסטוריה
נערה עם קעקוע דרקון (סרט, 2011)

שמאל|ממוזער|250 פיקסלים|פינצ'ר, קרייג ומארה בבכורה הצרפתית של הסרט בפריז
**נערה עם קעקוע דרקון** (באנגלית: **The Girl with the Dragon Tattoo**) הוא סרט מסוגת מותחן פסיכולוגי נאו-נואר משנת 2011 המבוסס על רומן מ-2005 בעל אותו השם מאת הסופר השוודי סטיג לרסון. הסרט בוים על ידי דייוויד פינצ'ר על בסיס תסריט מאת סטיבן זאיליאן. בסרט מככבים דניאל קרייג בתפקיד העיתונאי מיקאל בלומקוויסט ורוני מארה בתפקיד ליסבת סלאנדר. עלילת הסרט מתמקדת בחקירה אותה מבצע בלומקוויסט במטרה לגלות מה קרה לילדה ממשפחה עשירה שנעלמה 40 שנה קודם לכן. לשם כך בלומקוויסט מגייס את עזרתה של סלנאדר ההאקרית.

בשנת 2009 החלה חברת סרטי סוני בפיתוח הסרט במסגרת קופרודוקציה אמריקנית, בריטית, שוודית וגרמנית. לקח לחברה מספר חודשים להשיג את הזכויות על הרומן. כתיבת העיבוד הקולנועי לרומן ארכה מעל לשישה חודשים.

הקרנת הבכורה של הסרט התקיימה בלונדון באולם הקולנוע "Odeon Leicester Square" ב-12 בדצמבר 2011. הסרט, אשר הופק בתקציב של 90 מיליון דולרים, זכה להצלחה ביקורתית ומסחרית וגרף 232.6 מיליון דולרים בקופות. הסרט היה מועמד לפרסים רבים, וזכה, בין היתר, בפרס האוסקר לעריכה הטובה ביותר, בעוד שמארה הייתה מועמדת לזכות בפרס האוסקר לשחקנית הטובה ביותר על תפקידה בסרט.

## שחקנים ודמויות
* דניאל קרייג – בתפקיד מיקאל בלומקוויסט. אחד מהבעלים של המגזין השוודי "מילניום". בלומקוויסט מסור לחשיפת מקרי שחיתות של הממשל.
* רוני מארה – בתפקיד ההאקרית ליסבת סלאנדר ששרדה התעללות רגשית ומינית קשה.
* כריסטופר פלאמר – בתפקיד הנריק ואנגר. איש עסקים עשיר שמשלם עבור חקירה מקיפה במטרה לאתר את בת משפחתו הנעדרת.
* סטלאן סקושגורד – בתפקיד מרטין ואנגר, מנכ"ל חברת ואנגר תעשיות.
* סטיבן ברקוף – בתפקיד דירץ' פרודה, היועץ המשפטי של משפחת ואנגר.
* רובין רייט – בתפקיד אריקה ברגר. העורכת הראשית של המגזין "מילניום". השותפה העסקית והחברה של בלומקוויסט.
* יוריק ואן ווגנינגן – בתפקיד עורך הדין נילס ביורמן. האפוטרופוס החוקי של סלנאדר. ביורמן משתמש בעמדתו על מנת להתעלל ולאנוס את סלנאדר.
* יוזפין אספלונד – בתפקיד פרנילה בלומקוויסט, בתו של מיקאל.
* ג'ואלי ריצ'רדסון – בתפקיד הרייט ואנגר.
* גוראן וישניץ' – בתפקיד דראגן ארמנסקי.
* דונלד סאמפטר – בתפקיד חוקרת המשטרה מורל, אשר חקרה את מקרה היעלמותה של הרייט ואנגר.
* אולף פריברג – בתפקיד הנס-אריק ונרסטרום.
* ג'רלדין ג'יימס – בתפקיד ססיליה ואנגר.
* אמבת' דווידץ – בתפקיד עורכת הדין אניקה ג'יאניני, אחותו של מיקאל.

## קישורים חיצוניים

* 

#### ביקורות
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:סרטי להט"ב גרמניים
קטגוריה:סרטי להט"ב שוודיים
קטגוריה:סרטי להט"ב בריטיים
קטגוריה:סרטי אונס ונקמה
קטגוריה:סרטי מטרו גולדווין מאייר
קטגוריה:סרטי לסביות
קטגוריה:לונדון בקולנוע
קטגוריה:סרטי דייוויד פינצ'ר
קטגוריה:סרטי קולומביה
קטגוריה:סרטי להט"ב אמריקאיים
קטגוריה:סרטי 2011
קטגוריה:סרטים באנגלית
קטגוריה:סרטים זוכי פרס סאטורן: אימה
אנפית סוף סינית

**אנפית סוף סינית** (שם מדעי: *Ardeola bacchus*) היא מין של אנפה מהסוג אנפת אגם החיה במזרח אסיה לרבות בסין והיא קרובתה של אנפית סוף הודית, הדומה לה מאוד.
## מאפיינים
האנפה בעלת גוף עגלגל וצוואר רחב וקצר ומקור ארוך בצבע אפור-צהוב עם קצה שחור. אורכה של האנפה כ-47 סנטימטרים בממוצע, כאשר הזכרים גדולים מעט מהנקבות. צבע האנפה חום-אפור מסורטט ברוב השנה, כשבעונת הרבייה הצבעים משתנים לאדום-ורוד כהה לאורך הגב והכתפיים, הכנפיים כחולות כהות והראש והצוואר חומים-אדומים. הרגליים צהובות ובעלות אצבעות ארוכות.

האנפה חיה ברחבי מזרח אסיה, סביב האזור הממוזג או האזור הסובטרופי עד לגבולות הארקטיים, לרבות בסין, בצפון הודו במדינת אסאם, במיאנמר וביפן ולעיתים מצויה גם דרומה יותר בדרום-מזרח אסיה, וגם נראתה באפריל 2021 בגן הבוטני בירושלים (תצפית ראשונה לישראל). אנפה זו שוכנת לאורך ביצות ובריכות של מים מתוקים ומלוחים ומתחבאת לרוב בין הצמחייה. היא מקננת בקבוצות קטנות על העצים או השיחים ובקן מטילה 3 עד 6 ביצים כחולות-ירוקות.

האנפה ניזונה מטרף של דגים קטנים, צפרדעים, סרטנים, זוחלים קטנים וחרקים המצויים במים או על הגדות.

## קישורים חיצוניים

## הערות שוליים

קטגוריה:בעלי חיים שתוארו ב-1855
קטגוריה:טקסונים שתוארו בידי שארל לוסיאן בונפרטה
קטגוריה:אנפתיים
קטגוריה:סין: עופות
טוני רדקין

סר **אנטוני "טוני" דייוויד רדקין** (; 10 בנובמבר 1965) הוא אדמירל בדימוס בצי הבריטי אשר שימש כראש מטה ההגנה בין 2021-2025.

## ביוגרפיה
רדקין נולד באולדהאם ב-10 בנובמבר 1965. לאחר סיום בית ספר תיכון למד משפטים באוניברסיטת סאות'המפטון במימון הצי הבריטי. ב-20 באוקטובר 1990 הוא התגייס לצי הבריטי. ב-1 בנובמבר 1996 הוא הועלה לדרגת לוטננט קומנדר. ב-2003 הוא מונה למפקד הפריגטה אה"מ נורפוק, וב-2006 מונה למפקד כוח משולב בריטי-אמריקני. ב-30 באוגוסט 2011 הוא הועלה לדרגת קומודור. באוקטובר 2011 הוא מונה למפקד בסיס הצי המלכותי בפורטסמות'. ב-3 בדצמבר 2014 הועלה לדרגת אדמירל משנה. במרץ 2016 הוא מונה למפקד פיקוד הכוחות המשותפים. ב-27 במרץ 2018 הוא הועלה לדרגת תת-אדמירל ומונה ללורד הימי השני (סגן מפקד הצי).

ביוני 2019 הוא מונה ללורד הים הראשון. באותה שנה הוא יזם רפורמה מקיפה בצי המלכותי. במהלך כהונתו נכנסו לשירות הצי שתי נושאות מטוסים חדשות ונושאת מטוסים אחת הועברה לשירות מבצעי במרחב האינדו-פסיפי. רדקין היה איש מפתח בארגון ברית צבאית חדשה עם ארצות הברית ואוסטרליה: AUKUS. חלקו המרכזי בהסכם העלה את ערכו בעיני ראש הממשלה בוריס ג'ונסון, והשפיע על החלטתו לקדם אותו בתפקיד. ב-2021 הוא הורה לנושאת המטוסים אה"מ אליזבת' לשוט דרך מצר טאיוואן כדי להדגיש את המחויבות של בריטניה לריבונות של טאיוואן ולהרתיע את הרפובליקה העממית של סין מפני כוונות תוקפניות כנגדה. בשנת 2021 הוא סיים את התפקיד ובמקומו מונה בן קיי.

ב-7 באוקטובר 2021 הכריז ראש ממשלת בריטניה בוריס ג'ונסון כי רדקין יחליף את ניק קרטר בתפקיד ראש מטה ההגנה, המפקד העליון של הכוחות המזוינים של בריטניה. ג'ונסון בחר ברדקין בשל המוניטין שלו כחדשן ורפורמטור, וזאת בניגוד לעמדת בכירי משרד ההגנה שהעדיפו את הגנרל פטריק סנדרס.

בשנה הראשונה לכהונתו של רדקין התחלפו שלושה ראשי ממשלה, שני ריבונים ופרצה במלוא עוזה מלחמת אוקראינה–רוסיה. בריטניה עמדה לימין אוקראינה מפרוץ הלחימה, סיפקה לה מודיעין קצה ותחמושת רבה במלחמתה נגד הצבא הרוסי. השריון והמערכים הרקטיים שסיפקה בריטניה לצבא האוקראיני השפיעו משמעותית על מהלך הלחימה.

בצל המלחמה באוקראינה ומלחמת חרבות ברזל, רדקין קרא להגדלה משמעותית של תקציב הביטחון ולחיזוק כוחות הביטחון נוכח גדילתן של סכנות מכל רחבי העולם לביטחונה הלאומי של בריטניה. במהלך המתקפה האיראנית על ישראל באפריל 2024 והמתקפה הנוספת באוקטובר 2024 חיל האוויר הבריטי השתתף במאמצי היירוט של צי הכטב"מים ומטחי הטילים שאיראן שיגרה משטחה לעבר ישראל. לאחר מכן שוחח רדקין על שיתוף הפעולה עם הרמטכ"ל הרצי הלוי שהודה לו על התמיכה הבריטית במהלך המתקפה.

## קישורים חיצוניים

* 
* טוני רדקין, באתר הצי המלכותי
* טוני רדקין, באתר נאט"ו
* טוני רדקין, באתר GOV.UK 

## הערות שוליים

קטגוריה:אדמירלים בריטים
קטגוריה:ראשי מטה ההגנה (הממלכה המאוחדת)
קטגוריה:מסדר האמבט: אבירים וגבירות מפקדים
קטגוריה:בריטים מעוטרי אות לגיון ההצטיינות
קטגוריה:מעוטרי כוכב הארד
קטגוריה:בוגרי קינגס קולג' לונדון
קטגוריה:לורדי הים הראשונים וראשי מטה הצי
קטגוריה:בריטים שנולדו ב-1965
אנפית סוף מלגשית

**אנפית סוף מלגשית** (שם מדעי: *Ardeola idae*) היא מין של אנפה מהסוג אנפת אגם החיה במזרח אפריקה במדינות: קניה, טנזניה, אוגנדה, רואנדה וזמביה ובסיישל, בעיקר באלדברה ובמדגסקר שבאוקיינוס ההודי והיא מצויה בסכנת הכחדה בטבע. האנפה תוארה בידי החוקר הגרמני גוסטב הארטלאוב .

האנפה מגיעה לאורך 45 עד 50 סנטימטרים ולמשקל 250 עד 350 גרם בממוצע, ללא הבדלים גדולים בין הזכרים והנקבות. היא בעלת נוצות חומות-אדמדמות מסורטטות על גופה כשהראש והכיפה חומים-שחורים והמקור הארוך אפור-צהוב ובסיסו עירום מנוצות. בעונת הרבייה משנה האנפה את גווניה ללבן לאורך הגוף, כשהפנים כחולות וגם תחילת המקור בעוד העיניים צהובות. הרגליים גם צהובות וקצרות יחסית והצוואר לבן בעל נוצות זקורות רבות לאורכו בעת הרבייה.

האנפה מצויה ברחבי ביצות, בריכות, גדות נהר, אגמים ושדות אורז ובמספר מקומות גם לאורך חופי ים, יערות מנגרובים ולגונות עד לגובה 1,800 מטרים. האנפות החיות במדגסקר נוהגות לנדוד צפונה עד למזרח אפריקה וחזרה כשהפרטים הלא-בוגרים אינם נודדים. זוהי אנפה החיה לבדה ותתקוף פולשים, אף שבעת הרבייה היא מתקהלת עם אנפות נוספות. היא מחפשת מזון סמוך למים או בין הצמחים הנמוכים ומהם חוטפת דגים, סרטנים וחרקים מימיים.

בתורה היא עלולה להיטרף בידי נחשים גדולים ותנינים. עם זאת האיום העיקרי שלה כיום הוא פגיעה מצד האדם, אשר הורס את בתי גידולה לטובת פעילות חקלאית, הורס ביצות ופוגע בתהליך הרבייה. בנוסף האנפה נמצאת בתחרות גוברת עם אנפית סוף, המצליחה להסתגל בהצלחה ומתחרה איתה על משאבים משותפים.

## קישורים חיצוניים

## הערות שוליים

קטגוריה:בעלי חיים שתוארו ב-1860
קטגוריה:טקסונים שתוארו בידי גוסטב הארטלאוב
קטגוריה:אנפתיים
קטגוריה:מדגסקר: עופות
קטגוריה:קניה: עופות
אנה לירינג

**אנה לירינג** (בגרמנית: **Anna Lühring**; 3 באוגוסט 1796 – 25 באוגוסט 1866) הייתה גרמנייה אשר התחזתה לגבר, התגייסה ל, והפכה לגיבורה עממית בגרמניה.

## ביוגרפיה
לירינג נולד בברמן ב-3 באוגוסט 1796. היא הייתה בתו של נגר. במהלך מלחמת הקואליציה השישית שטף גל של לאומיות את גרמניה. לברמן הגיעה המלחמה כאשר כוחותיו של הגנרל פרידריך קרל פון טטנבורן נכנסו אל העיר. בעקבות מותה של אלאונורה פרוכסקה, החליטה לירינג להתגייס ל ולהשתתף במלחמה. ב-13 בפברואר 1814 היא לבשה את בגדיו של אחיה, והתגייסה לפרייקור של ליצו כגבר בשם אדוארד קרוזה. היא השתתפה בקרבות נגד הצרפתים עד סיום המלחמה, ולאחר מכן חזרה עם החיילים לברלין.

לאחר שנודעה זהותה האמיתית נאלצה לעזוב את הצבא, אולם הפכה לגיבורה עממית ולאורחת קבועה בסלוני החברה הגבוהה ובחצר המלוכה. בהוראתו של ראש העיר יוהאן שמידט, היא חזרה לעיר הולדתה ברמן והתקבלה שם בכבוד רב ב-4 בפברואר 1815. זמן קצר לאחר מכן היא עברה להמבורג, וב-1821 נישאה למלצר בשם יוהאן לוקס. ב-1832 מת בעלה, והיא מצאה את עצמה ללא הכנסה. היא חיה בעוני עד שנת 1860, אז הסכימה עיר הולדתה להעניק לה קצבה שממנה התפרנסה עד מותה ב-25 באוגוסט 1866.

הן בהמבורג והן בברמן יש כיום רחובות על שמה.

## קישורים חיצוניים

* אנה לירינג, בספרייה הלאומית הגרמנית
* אנה לירינג, באתר EPOCHE NAPOLEON

קטגוריה:אנשי צבא פרוסים
קטגוריה:אנשי צבא במלחמות נפוליאון
קטגוריה:נשים גרמניות
קטגוריה:לוחמות קרוסדרסריות
קטגוריה:ילידות 1796
קטגוריה:גרמנים שנולדו ב-1796
קטגוריה:נפטרות ב-1866
קטגוריה:גרמנים שנפטרו ב-1866
ראש ההגנה (הולנד)

**ראש ההגנה** (בהולנדית: **Commandant der Strijdkrachten** או בקיצור **CdS**) הוא הדרג הפיקודי העליון בכוחות המזוינים של הולנד. הוא כפוף לשר ההגנה והוא היועץ הצבאי הישיר של ממשלת הולנד. מקביל לתפקיד הרמטכ"ל בצה"ל.

ראש ההגנה הוא הקצין היחיד בצבא בדרגת גנרל (ארבעה כוכבים) או אדמירל. המפקד העליון הנוכחי הוא אונו אייכלסהיים שנכנס לתפקידו ב-15 באפריל 2021.

לראש ההגנה כפופים מפקדי הצבא המלכותי ההולנדי, הצי המלכותי ההולנדי, חיל האוויר המלכותי ההולנדי והנחתים ההולנדים המלכותיים, והוא זה שממנה אותם. המשטרה הצבאית המלכותית אינה כפופה לראש ההגנה, אלא למזכיר הכללי של משרד ההגנה.

סגנו של ראש ההגנה נקרא "סגן ראש ההגנה". הסגן הנוכחי הוא באודוויין בוטס.

## היסטוריה
ב-31 ביולי 1914, לנוכח מלחמת העולם הראשונה שהשתוללה בגבולות הולנד, הוחלט לראשונה למנות את הגנרל קורנליס סניידרס ל"מפקד העליון של הכוחות המזוינים". ב-9 בנובמבר 1918 הוא הוחלף בלוטננט גנרל וילם פופ, שסיים את תפקידו ב-20 בנובמבר 1919. לאחר מכן הוחלט לבטל את התפקיד, ומפקדי זרועות הצבא חזרו להיות עצמאיים. ב-28 באוגוסט 1939 לקראת פרוץ מלחמת העולם השנייה, הוחלט לחדש את התפקיד והגנרל איזק ריינדרס קיבל אותו. ב-5 בפברואר 1940 פרש ריינדרס מהצבא לנוכח יחסיו העכורים עם שר ההגנה אדריאן דיג'שהורן, והתפקיד הועבר לאנרי וינקלמן. כעבור 99 ימים נכבשה הולנד בידי גרמניה הנאצית.

ב-3 בספטמבר 1944 מינתה הממשלה ההולנדית הגולה את הנסיך ברנהרד כמפקדו החדש של הצבא ההולנדי. עם סיום מלחמת העולם השנייה הוחלט להותיר את תפקיד המפקד העליון באופן קבוע, והוא הועבר לגנרל הנדריק קרולס. ב-1949 שונה שם התפקיד ל"יושב ראש מטה ההגנה המאוחד". ב-1976 שונה שוב שם התפקיד ל"ראש מטה ההגנה". ב-2005 הוא קוצר ל"ראש ההגנה".

## רשימת מפקדי הצבא
### המפקדים העליונים של הכוחות המזוינים (1914–1949)

### יושבי ראש מטה ההגנה המאוחד (1949–1976)

### ראשי מטה ההגנה (1976–2005)

### ראשי ההגנה (2005–הווה)

## קישורים חיצוניים

* 

*
קטגוריה:מפקדי צבאות סדירים בעת החדשה
קטגוריה:הולנד: צבא וביטחון
צ'ורגו

**צ'ורגו** (בהונגרית: **Csurgó**) היא עיר במחוז שומוג' שבדרום מערב הונגריה. מבחינה מנהלית היא מרכז של נפה.
## היסטוריה
קיימות עדויות על יישוב באזור עוד בתקופה הפרהיסטורית. בתקופת האימפריה הרומית דרכו עבר כביש שמקשר את פאנוניה לים האדריאטי. היישוב הוזכר בכתובים כבר בשנת 1019. תקופה מסוימת הוא היה שייך לצלבנים ואחר כך עבר לשליטת המסדר הריבוני הצבאי של מלטה. לפי המסורת בלה הרביעי, מלך הונגריה נמלט דרך העיירה לאחר הפסד בקרב מוהי. בשנת 1405 זיגיסמונד, קיסר האימפריה הרומית הקדושה נתן ליישוב זכויות "עיר שוק". בתקופת הונגריה העות'מאנית היישוב התרוקן מהתושבים.

בתחילת המאה ה-18 העיירה הייתה זניחה והייתה שייכת למשפחת פסטטיקס. הם החליטו לפתח את האזור ועודדו התיישבות באזור. בשנת 1850 צ'ורגו חזרה להיות "עיר שוק". בשנת 1872 היישוב חובר למערכת מסילת ברזל.

כיום העיר מהווה מרכז של נפת צ'ורגו בו ממוקם גם כפר ברזנצה שהוא היישוב השני בגודלו בנפה.

## הקהילה היהודית
במקום הייתה קיימת קהילה יהודית. בשנת 1753 בה נולד מרדכי בנט.

## ילידי המקום

* **[[שמו נאג' (עיתונאי)|שמו נאג']]** (במקור **נויהאוז**, 1881 – 1940) היה סופר, עיתונאי, עורך יהודי-הונגרי.

## ערים תאומות
לצ'ורגו הסכמי ערים תאומות עם הערים הבאות:
* 
* 
* 
* 
* 
* 

## קישורים חיצוניים

* 

## הערות שוליים

קטגוריה:הונגריה: ערים
קטגוריה:מחוז שומוג'
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
רומן מנסינלי

**רומן מנסינלי** (בלוקסמבורגית: **Romain Mancinelli**; נולד ב-19 ביוני 1959) הוא גנרל לוקסמבורגי בדימוס, אשר שימש כראש ההגנה (מקביל לרמטכ"ל) של צבא לוקסמבורג בין השנים 2014–2017.

## ביוגרפיה
מנסינלי נולד ב-19 ביוני 1959, וב-16 באוגוסט 1978 התגייס לצבא לוקסמבורג. הוא למד באקול רויאל מיליטר בבריסל וסיים את לימודיו ב-1982. ב-2008 הוא מונה למפקד הבסיס הצבאי של לוקסמבורג בדיקירך (הבסיס על שם הדוכס הגדול ז'אן), וב-1 בדצמבר 2014 הועלה לדרגת גנרל ומונה לראש ההגנה (מקביל לרמטכ"ל) במקום מריו דאובנפלד. הוא שימש בתפקיד עד 29 בספטמבר 2017, אז פרש מהצבא והוחלף בידי אלן דושן.

## קישורים חיצוניים

* רומן מנסינלי, באתר צבא לוקסמבורג
* רומן מנסינלי, באתר נאט"ו

קטגוריה:גנרלים לוקסמבורגים
קטגוריה:מפקדי צבאות סדירים בעת החדשה: אישים
קטגוריה:ילידי 1959
היינריך רוצו, נסיך רויס-פלאואן

**היינריך רוצו, נסיך רויס-פלאואן** (; 24 במאי 1950 - 29 באוקטובר 1999) היה נסיך מבית רויס אשר עבד כאדריכל. התפרסם בעיקר בשל נישואיו לזמרת השוודית אנני-פריד לינגסטד, חברת להקת אבבא.

## ביוגרפיה
היינריך נולד בלוצרן ב-24 במאי 1950. אביו היה היינריך אנציו, נסיך רויס-פלאואן, מנסיכות רויס הקו הצעיר. אמו הייתה לואיז פיירון, ברונית שוודית ממוצא צרפתי. בפברואר 1954 התגרשו הוריו. אביו התחתן מחדש עם הרוזנת פדורה פון פוקלר-גרודיץ, ואמו התחתנה עם תיאודור אנקרקרונה, בעל אדמות בסקניה ובאופלנד. בילדותו, התגורר היינריך לסירוגין אצל סבו הנסיך היינריך הארי ברומא ואצל אמו בשוודיה. בשוודיה הוא למד אדריכלות והתערה באצולה המקומית. הוא הפך לידידו של קרל השישה עשר גוסטב, מלך שוודיה ולבן לווייתו לציד. 

לאחר שהתבגר, עבר היינריך להתגורר בטירה בפריבור שהייתה שייכת למשפחתו. ב-1989 נפטרה אמו והוא ירש חלק מנכסיה בשוודיה. ב-29 באוקטובר 1999 נפטר היינריך מלימפומה.

## משפחתו
ב-1974 נישא היינריך לנורווגית מטה רינדי. ב-2 ביוני 1977 היא ילדה לו תאומות:
* הנרייטה, נסיכת רויס-פלאואן 
* פאולינה, נסיכת רויס-פלאואן
ב-1986 התגרשו היינריך ומטה, והיינריך נישא לזמרת השוודית אנני-פריד לינגסטד, חברת להקת אבבא.

## קישורים חיצוניים
* 

קטגוריה:נסיכים גרמנים
קטגוריה:ילידי 1950
קטגוריה:נפטרים ב-1999
ברבי פריירה

**ברברה "ברבי" לינייארס פריירה** (באנגלית: **Barbara "Barbie" Linhares Ferreira**; נולדה ב-14 בדצמבר 1996) היא דוגמנית ושחקנית אמריקאית. היא התפרסמה בזכות תפקידה כקאט הרננדז בסדרת הטלוויזיה "אופוריה" (2022-2019) בהפקת רשת HBO.

## ביוגרפיה
פריירה נולדה ברובע קווינס בניו יורק ומאוחר יותר עברה עם משפחתה למייווד  שבניו ג'רזי. היא למדה בתיכון האקנסאק. פריירה היא ממוצא ברזילאי, וגדלה עם אמה, דודתה וסבתה. אמה וסבתה מצד אמה עובדות כשפיות מטבח.

היא קווירית ונכון לשנת 2019 נמצאת במערכת יחסים עם בת זוגה המוזיקאית אל פאקט.

## קריירה
### דוגמנות
פריירה החלה את הקריירה שלה בדוגמנות לאחר ששלחה תמונות שלה לשיחת ליהוק פתוחה של חברת האופנה אמריקן אפרל. מאז היא דגמנה עבור מותגים רבים בהם, Aerie, אדידס, אסוס, Forever 21, H&M, Missguided, וטארגט. תמונות ללא ריטוש וראיון וידאו מקמפיין עבור "Aerie" של פריירה הפכו לוויראליים בשנת 2016. מאוחר יותר באותה שנה, הופיעה ברשימת ברשימת "30 בני הנוער המשפיעים ביותר" לשנת 2016 של המגזין טיים.

### בימוי
פריירה ביימה את הקליפ של "So Cool" של הזמרת דוניה. הסרטון, שפורסם במרץ, 2018, צולם באותו חורף בקונטיקט.

### משחק
פריירה כיכבה בסדרת הרשת בת 10 הפרקים, "How to Behave". הסדרה עוסקת בכללי התנהגות. על כך היא זכתה בפרס ובי לאישיות/מארחת האינטרנט הטובה ביותר. היא גם שיחקה בסדרת האינטרנט של ""Teen Vogue", "Body Party", העוסקת בדימוי גוף חיובי.

בשנת 2018 פריירה גילמה את אלה בשני פרקים בסדרת הטלוויזיה של HBO, "גירושים".

בשנת 2019 החלה לגלם את אחת הדמויות הראשיות בסדרת הדרמה זוכת הפרסים "אופוריה" של רשת HBO, המבוססת על הסדרה הישראלית באותו השם שנוצרה על ידי רון לשם, דפנה לוין וטמירה ירדני. בסדרה היא מגלמת את תלמידת התיכון קתרין "קאט" הרננדז, נערה בעלת בעיות תדמית גופנית, שמתחילה לחקור את מיניותה. לאחר סיום העונה השנייה, פריירה הודיעה כי לא תשוב לעונה השלישית.

בשנת 2020 היא עשתה את הופעת הבכורה שלה בסרט הקולנוע "המסע של ורוניקה" לצדה של היילי לו ריצ'רדסון. בשנת 2022 גילמה את נסי בסרט האימה של ג'ורדן פיל "אין מצב" ובהמשך הופיעה בתפקיד אורח בסדרה "אפטר פארטי" בשירות אפל TV פלוס ודיבבה בסדרת הסטופ מושן "רובוט צ'יקן" המשודרת ברשת הכבלים Adult Swim.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:להט"ביות אמריקאיות
קטגוריה:שחקנים להט"בים אמריקאים
קטגוריה:אמריקאים ממוצא ברזילאי
קטגוריה:אמריקאיות שנולדו ב-1996
שטיגליץ

**שטיגליץ**  הוא שם משפחה ממקור גרמני שפירושו חוחית.

קטגוריה:שמות משפחה גרמניים
זאב פרוש

**זאב פרוש** (1901, ה'תרס"א– 1 במאי 1954, כ"ח בניסן ה'תשי"ד) שימש במשך כשלושה עשורים כמורה וכמנהל בבית הספר "נצח ישראל" שבעיר חיפה, ולאחר מכן כיהן בהנהלת מחלקת החינוך של העירייה עד מותו. במקביל לעבודתו החינוכית, היה בין מייסדי קריית מוצקין וכיהן כחבר המועצה שלה, וכן פעל ב"הגנה" כחבר מפקדת הנפה.

## ביוגרפיה
נולד בירושלים בשנת 1901, ליונה, בת יעקב גולדמן, ולנפתלי, בן למשפחת פרוש, שראשה היה מתלמידי הגר"א, שעלו לארץ ישראל בתחילת המאה ה-19.

למד בישיבת "עץ החיים" בירושלים, והוסמך לרבנות על-ידי הרב צבי פסח פרנק. לאחר לימודיו בישיבה עבר ללמוד בבית המדרש למורים בפתח תקווה, שם הוסמך להוראה.

ב־1924 עבר לחיפה והצטרף לסגל ההוראה בבית הספר "נצח ישראל", תוך שהוא מסייע לד"ר בנימין מנשה לוין בעבודת העריכה במפעל ההוצאה לאור "אוצר הגאונים". שימש במשך כשלושה עשורים כמורה וכמנהל, ולאחר מכן כיהן בהנהלת מחלקת החינוך של העירייה עד מותו. בנוסף פרסם מספר מאמרים בנושאי חינוך.

לאחר נישואיו והולדת בניו, העתיקה המשפחה את מגוריה מחיפה לקריית מוצקין, שרק נוסדה.

ב־1935 נבחר ליושב-ראש מועצת הקריה. בין יתר פעולותיו הציבוריות, פעל לבניית בית הספר "אחדות", לבניית בית הכנסת המרכזי, בו נהג לתת שיעורי גמרא קבועים מדי שבוע, לבניית "יד לבנים" לזכר הנופלים, לבניית מקווה וכן להכתרת רב לקריה. בנוסף קבע את שמותיהם של מספר רחובות בקריית מוצקין. במקביל, היה פעיל במחתרת ההגנה כחבר במפקדת הנפה.

נפטר ב-1 במאי 1954, בגיל 53. נקבר בהר המנוחות בירושלים.

בקריית מוצקין ובעיר חיפה נקראים רחובות על שמו.

## חיים אישיים
היה נשוי לחיה לבית סולוביצ'יק. בנו הבכור נפתלי, שירת בבריגדה היהודית. בנו השני יעקב, הוא פרופסור לכלכלה לשעבר באוניברסיטת בר-אילן. נכדו, זאב פרוש, פרופסור לגנטיקה התפתחותית באוניברסיטה העברית.

## קישורים חיצוניים

## הערות שוליים

קטגוריה:משפחת פרוש
קטגוריה:רבנים אורתודוקסים
קטגוריה:יהודים הקבורים בהר המנוחות
קטגוריה:ישראלים שנולדו ב-1901
קטגוריה:ישראלים שנפטרו ב-1954
ניפאטס דיגיטליס

**ניפאטס דיגיטליס** (שם מדעי: *Niphates digitalis*; מכונה גם: **ספוג אגרטל ורוד**) הוא מין של ספוג, שתואר לראשונה בידי החוקר הצרפתי ז'אן-בטיסט דה לאמארק בשנת 1814.

ספוג זה חי באוקיינוס האטלנטי שלחופי אמריקה הצפונית, בפלורידה שבדרום ארצות הברית והאיים הקריביים, כולל איי בהאמה והאנטילים ההולנדיים. הוא מגיע לאורך 30 עד 50 סנטימטרים וצורתו היא כצורת צינור, מאוורר או אגרטל. למרות כינויו, צבעו של מין זה הוא לא רק ורוד אלא גם כחול, אפור ולבנדר. הספוג ניזון מפיטופלנקטון וחיידקים.

תרכובות המופקות מספוג זה נחקרו במטרה לבדוק את האפשרות להשתמש בהן בטיפול נגד סרטן הערמונית.

## קישורים חיצוניים

## הערות שוליים

קטגוריה:ספוגיים
קטגוריה:בעלי חיים ימיים באמריקה הצפונית
קטגוריה:בעלי חיים שתוארו ב-1814
טונוז'אן

**טוּנוּזָ'אן** (בספרדית: **Tunuyán**) היא עיר בפרובינציית מנדוסה בארגנטינה. העיר שוכנת מדרום לבירת הפרובינציה מנדוסה ומזרחה לגבול צ'ילה. יש בה 49,132 תושבים, והיא העיר הראשית של מחלקת טונוז'אן. השקעות מאז תחילת האלף השלישי, שנמשכו על ידי שילוב האקלים, האדמה והגובה, שינו את האזור, והפכו אותו לאחד מהאזורים החשובים ביותר של ארגנטינה בכל הנוגע לייצור יין באיכות גבוהה.

## קישורים חיצוניים

* 

קטגוריה:מנדוסה: ערים
קטגוריה:יישובים שהוקמו ב-1880
גרנד קניון (סרט, 1991)

**גרנד קניון** (באנגלית: **Grand Canyon**) הוא סרט דרמה אמריקאי משנת 1991 בבימויו של לורנס קסדן, עם קווין קליין, דני גלובר, מרי מקדונל וסטיב מרטין בתפקידים הראשיים.

התסריט נכתב על ידי לורנס ומג קסדן ומתאר בעיות של אנשים הגרים בעיר לוס אנג'לס ועסוקים בהישרדות יומית נוכח האלימות והפשע בעיר. מסוק משטרתי טס כל הלילה מעל העיר ומאיר בזרקור חזק את המקומות הרוויים בפשע ובאלימות. בעיותיהם מתגמדות בסוף הסרט כשהם מבקרים בגרנד קניון הענק והמדהים המגמד את בעיותיהם.

לורנס ומג קסדן היו מועמדים לפרס אוסקר לתסריט המקורי הטוב ביותר, לפרס גלובוס הזהב לתסריט הטוב ביותר ולפרס גילדת הכותבים של אמריקה.

לרנס קסדן זכה בפרס דב הזהב לסרט הטוב ביותר בפסטיבל הסרטים הבינלאומי בברלין.

## תקציר העלילה
מאק (קווין קליין) הוא עורך דין בעל משרד גדול לענייני הגירה בלוס אנג'לס. הוא נשוי לקליר (מרי מקדונל) ולהם בן בוגר בשם רוברטו (ג'רמי סיסטו). דייוויס (סטיב מרטין) הוא חברו הקרוב, מפיק סרטי פשע ואלימות מצליחים.

שניהם צופים במשחק כדורסל של הלייקרס בסופו נפרד מאק מדייביס וחברתו ואנסה (שרה טריגר) ובגלל פקק תנועה הוא בוחר לעשות קיצור דרך שעובר בשכונה רוויית פשע. שם מתקלקל רכבו והוא מזמין גורר. קבוצת אפרו-אמריקאים עוצרים לידו ומתגרים בו. הוא מרגיש סכנה לחייו אבל למקום מגיע הגורר סיימון (דני גלובר) גם הוא אפרו אמריקאי שיודע לדבר בנחת עם ראש הכנופיה והם עוזבים את המקום. מאק מודה לסיימון על שהציל את חייו ומכאן מתפתחת ידידות בין שניהם למרות הבדלים בגזע, השכלה ומצב כלכלי.

סיימון הוא גרוש ויש לו בת חירשת שנמצאת במוסד איתה הוא מתקשר באמצעות מכשיר אלקטרוני. הוא תומך גם באחותו דבורה (טינה ליפורד) שגרה בסביבה רווייה באלימות קשה ובנה אוטיס (פטריק מאלון) מתחבר עם עבריינים.

קליר מחפשת משמעות לחייה, היא בת 50, בנה רוברטו (ג'רמי סיסטו) עומד לעזוב את הבית והיא כמהה לילד. באחד הימים היא מגלה תינוקת נטושה ולוקחת אותה לביתה ומטפלת בה. בהוראת מאק היא מוסרת אותה למשטרה אבל עם הזמן נכנע לה מאק והם מאמצים את התינוקת. קליר רואה את מציאת התינוקת והצלת מאק כהתערבות אלוהית.

דייביס שמתפרנס יפה מסרטי אלימות נפצע קשה כאשר שודד יורה ברגלו בניסיון שוד ונשאר צולע לתמיד. הוא מנתק את קשריו עם ואנסה ומפסיק להפיק סרטי אלימות.

למאק יש מערכת יחסים קצרה עם די (מרי-לואיז פארקר) שעובדת אצלו ומפתחת צפיות ממנו אבל הוא מסרב להמשיך והיא עובת את המשרד.

מאק מחבב את סיימון ועוזר לו. הוא עוזר לו להעביר את אחותו וילדיה לשכונה טובה יותר וכן מכיר לו עובדת אפרו אמריקאית בשם ג'יין (אלפרה וודארד) שהופכת לבת זוגו.

בסוף מגיעים כולם לגרנד קניון וצופים בהשתאות על הקניון האדיר הזה שלעומתו מתגמדים בעיותיהם היומיומיות.

## צוות השחקנים

## קישורים חיצוניים

קטגוריה:סרטי 1991
קטגוריה:סרטי דרמה אמריקאיים
קטגוריה:סרטי פוקס המאה ה-20
קטגוריה:סרטי פשע אמריקאיים
קטגוריה:סרטים באנגלית
קטגוריה:סרטים העוסקים בגזע ומוצא אתני
קטגוריה:סרטים שצולמו באריזונה
אנפת לילה מלאית

**אנפת לילה מלאית** (שם מדעי: *Gorsachius melanolophus*) היא מין של אנפה החיה לאורך מזרחה ודרומה של אסיה מהודו עד אינדונזיה, ולעיתים מופיעה גם באי חג המולד וצפונה לעבר סין ודרום יפן, עם גודל אוכלוסייה יציב שאיננו בסכנה. האנפה תוארה למדע ב-1822 בידי החוקר תומאס סטמפורד ראפלס.

## תיאור
האנפה מגיעה לאורך ממוצע של 48 ס"מ  ומוטת כנפיים ממוצעת של 86 ס"מ. היא בעלת נוצות כתומות-אפורות לאורך הכנפיים, הגב והחזה בעוד הצוואר והראש בעלי גוון כתום-ערמון. החזה לבן מסורטט בפסים שחורים וכך גם החלק התחתון של הכנפיים והזנב. האנפה בעלת מקור כהה קצר, פנים כחולות וכיפה בעלת ציצה שחורה.

אנפה זו חיה לרוב בגפה או בזוגות, והיא ניזונה באזורים פתוחים, אך בקרבה לעצים. היא חיה בביצות, נהרות איטיים ובשדות לחים סביב מים מתוקים. היא ניזונה גם בתוך הצמחייה או על הקרקע ולעיתים גם בגדות המים. האנפה ניזונה בעיקר משלשולים וצפרדעים וכן מחסרי חוליות שונים כמו חלזונות, נדלים, עכבישים, סרטנים וחרקים ולעיתים גם מדגים איטיים.

## גלריה

Hairy (25509789973).jpg
Malayan Night-Heron - Taiwan S4E8695 (17320173361).jpg
Gorsachius melanolophus.jpg
Malayan Night Heron 4978.jpg
Feeding (25797002046).jpg

## קישורים חיצוניים

## הערות שוליים

קטגוריה:טקסונים שתוארו בידי סטמפורד ראפלס
קטגוריה:בעלי חיים שתוארו ב-1822
קטגוריה:אנפתיים
קטגוריה:מלזיה: עופות
קטגוריה:בורנאו: עופות
פנחס טבול

הרב **פנחס טבול** (ה'תר"ס, 1900 – י"ג בחשוון ה'תשכ"ו, 1965) היה רב העיר עין ספרה שבאלג'יריה, ולאחר מכן רב הקהילה הספרדית בליון שבצרפת.

## ביוגרפיה
נולד בשנת ה'תר"ס (1900) בפיגיג שבדרום-מזרח מרוקו. את השכלתו התורנית קיבל תחילה מחכמי עירו, אולם אחר כך למד מפי הרב מסעוד הכהן בקולומבשאר שבאלג'יריה, בישיבת משפחת אבוחצירה. בהיותו כבן עשרים הרב פנחס טבול נסמך לרבנות והוכשר כשוחט ומוהל. הוא שימש כרב העיר עין ספרה שצפון מערב אלג'יר, ובשנת תשכ"ב (1962), עם שחרורה של אלג'יר שימש כרב הקהילה הספרדית בליון בצרפת.

נפטר בי"ג חשוון תשכ"ו (1965).

## ספרו
* 

## קישורים חיצוניים
* חכם פנחס טבול, באתר החכם היומי
* 

קטגוריה:רבנים אלג'יראים
קטגוריה:רבנים צרפתים
קטגוריה:ילידי 1900
קטגוריה:נפטרים ב-1965
עבד אל-קאדר ת'יאם

**עבד אל-קאדר ת'יאם** (בערבית: **عابد القادر ثيام**; נולד ב-3 באוקטובר 1998) הוא כדורגלן מאוריטני המשחק בעמדת הבלם בשוליה.

## קריירת מועדונים
ת'יאם התחיל את הקריירה שלו במחלקת הנוער של מונקו ובסיום עונת  ערך את הופעת הבכורה שלו בקבוצת המילואים של המועדון.

בקיץ  ת'יאם חתם בקבוצת המילואים של אורליאן. ב-22 בספטמבר 2018 הבקיע את שער הבכורה שלו בקריירה בניצחון 1-2 נגד טור ב'. ב-22 בפברואר 2009 ת'יאם ערך את הופעת הבכורה שלו בקבוצה הבוגרת בניצחון 0-2 נגד סושו.

בקיץ  ת'יאם חתם בבולון.

בקיץ  הצטרף לשוליה.

## קריירה בינלאומית
בצעירותו, ת'יאם שיחק בנבחרת הנערים של צרפת. ב-24 במרץ 2018 ערך את הופעת הבכורה שלו בנבחרת מאוריטניה בניצחון 0-2 נגד .

## קישורים חיצוניים

קטגוריה:כדורגלנים מאוריטנים
קטגוריה:בלמי כדורגל מאוריטנים
קטגוריה:מגני כדורגל מאוריטנים
קטגוריה:קשרי כדורגל מאוריטנים
קטגוריה:כדורגלני אורליאן
קטגוריה:כדורגלני בולון
קטגוריה:כדורגלני נבחרת מאוריטניה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:מאוריטנים שנולדו ב-1998
אנפת לילה יפנית

**אנפת לילה יפנית** (שם מדעי: *Gorsachius goisagi*) היא מין של אנפה החיה בטבע במזרח אסיה. האנפה מתרבה ביפן (ומכאן שמה), ונפוצה גם לאורך מזרח אסיה מדרום סיביר וקוריאה, ועד החוף של סין.

## מאפיינים
האנפה חיה ביערות צפופים ולחים של מחטניים ויערות נשירים בגובה של עד 2,400 מטרים, אך לרוב לא יותר מ-1,000 מטרים מגובה פני הים ומצויה ליד נהרות ונחלים בקצה היערות. בחורפים האנפה נודדת דרומה לעבר הפיליפינים ובורנאו, אך בקיץ ובאביב מקננת בצפון.

זוהי אנפה בינונית המגיעה לאורך 43 עד 47 סנטימטרים בממוצע, ללא הבדלים גדולים בין הזוויגים. היא בעלת נוצות חומות-אדמדמות כשהכנפיים חומות כהות, המקור שחור והעיניים צהובות. האנפה בעלת צוואר ורגליים קצרות יחסית, ולרוב מצויה על הקרקע.

האנפה חיה לבדה או בקבוצות קטנות והיא פעילה של בין-הערביים, אז היא יוצאת לחפש חרקים, חלזונות ותולעים שהיא חוטפת במהירות. לעיתים היא מצויה סביב ביצות שונות גם דגים וסרטנים.

## שימור
אנפה זו נפגעה מבירוא יערות מופרז, שימוש בקרקע לחקלאות, פגיעה באפרוחים ובביצים וטריפה בידי עורבים ובידי חמוס סיבירי, שהופץ בידי האדם. האנפה מצויה בסכנת הכחדה בטבע והיא מין מוגן בהונג קונג וביפן.

## קישורים חיצוניים

## הערות שוליים

קטגוריה:בעלי חיים שתוארו ב-1836
קטגוריה:טקסונים שתוארו בידי קונרד יאקוב טמינק
קטגוריה:אנפתיים
קטגוריה:יפן: עופות
עין ספרה

**עין ספרה** (בערבית: **عين الصفراء**) היא עיר במחוז נעמה שבאלג'יריה בפתחו של מדבר סהרה.

## גאוגרפיה
העיר עין ספרה שבמחוז נעמה באלג'יריה, נמצאת בקצהו הצפוני של מדבר סהרה, ומכאן כינויה "השער למדבר". גובהה כ-1,000 מטרים מעל פני הים, והיא מוקפת בהרי האטלס. בעיר חיים נכון לסוף העשור השני של המאה ה-21 כ-35,000 תושבים.

## אקלים
חודש ינואר נחשב לחודש קר במיוחד, בו הטמפרטורה הממוצעת עומדת על 14 מעלות צלזיוס. בקיץ הטמפרטורה הממוצעת היא כ-38 מעלות.

### שלג
בשנים 1979, 2017, 2018 ו-2021 תועדו אירועי שלג בעיר. בשנת 1979 הייתה בעיר סופת השלגים קשה שגרמה לעצירת התנועה. ב-20 בינואר 2017 השלג צבר עובי של מטר.

## קישורים חיצוניים

* 
* 
* 

קטגוריה:אלג'יריה: ערים
יוסף חיים שרבני

רבי **יוסף חיים שרבני** (ה'תרס"ז – י"א בניסן ה'תשל"ט) היה ר"מ בישיבת פורת יוסף, ומקים ישיבת המקובלים אמת ושלום.

## ביוגרפיה
רבי יוסף חיים נולד בשנת ה'תרס"ז לרבי יהושע ולהדסה מסעודה בעיר העתיקה בירושלים. בצעירותו למד אצל אביו, ובהמשך למד בישיבת פורת יוסף אצל רבי עזרא עטיה.

בו' בניסן תרפ"ח נשא את שולמית סול לבית טלבי, בת ליוצאי ביטולה. הזוג התגורר בשכונת בית ישראל.

לאחר תקופה נקרא רבי יוסף ללמד בישיבת פורת יוסף וחזר להתגורר בעיר העתיקה, במתחם הישיבה.

עיקר עיסוקו היה בשולחן ערוך חושן משפט אותו למד בהנחיית רבי עזרא עטיה, שאף שימש מטעמו כבוחן ובודק בבתי דינים שתחת סמכותו.

מחמת עניותו ודחקותו חפץ רבי יוסף חיים ללמוד ולעבוד במכון הארי פישל אך נענה בסירוב מחמת הביקוש הרב להתקבל למקום, רבי שמשון מטפליק ידידו של רבי יוסף חיים ביקש מהמנהל הרב דב קוק לקבלו למכון והוא נתן את אישורו, בקשתו הייתה חריגה בשל המצב הרגיש בין העדה החרדית לתומכי הרב קוק.

במכון הארי פישל, השתתף בין השאר בעריכת גיליונות הלכה פסוקה, בכתב ידו נשארו מערכות בחושן משפט שכתב לצורך לימודיו שם, וכן דרשות על התורה ולאירועים שונים.

רבי יוסף חיים למד בחברותא עם רבי יוסף כהן, לימודם הרגיל היה לפחות שתים עשרה שעות ונמשך בדרך כלל כשמונה עשרה שעות ברצף ללא הפסקה.

במשך עשרות שנים היה המחנך והמלמד הבכיר בתלמוד תורה בני ציון, שהוקם על ידי ועד העדה הבוכרית בירושלים, בשנות התר"ן, ובדרכו העיונית העמיד מאות תלמידים, אשר רבים מהם עלו ללמוד בעיקר בישיבת פורת יוסף.  

בזקנותו חפץ ללמוד את תורת הקבלה אך לאחר שנתנסה בה נאמר לו שסגנון לימודו יקשה עליו להבינה. לצורך כך, ייסד את ישיבת המקובלים "אמת ושלום".

הרב שרבני נשא הספדים על רבני תקופתו עשרות מהם נדפסו בכתבי עת, בספר ישיבות בגדאד ובמקומות אחרים.

## ילדיו
* קלרה, נישאה לרבי שבתי אטון
* הדסה, נישאה לרבי בן-ציון אבא-שאול
* רבי יצחק, שימש כראש כולל ישועות יעקב
* רבי שמואל, שימש כראש כולל ישועות יעקב
* רבי משה שרבני, ר"מ בקריית נוער (נפטר בתמוז ה'תשפ"ג)
* רבי ראובן ר"מ בישיבת יקירי ירושלים, חבר הנהלת "רשת החינוך התורנית" ועוד.

מנכדיו: רבי יעקב שרבני ראש ישיבות אהל יוסף ואוצרות התורה, רבקה ורדי, רבי יהושע שרבני ר"מ בישיבת קול תורה, הרב אליהו אבא שאול ראש ישיבת אור לציון, הרב בן ציון אטון ראש ישיבת ראשית חכמה, ועוד.

מאחיו: רבי דוד שרבני רבה של קולומביה, רבי שלמה מלמד בישיבת פורת יוסף, ורבי שאול דיין בבית דין של הרב עזרא עטיה.

## כתביו
דברי תורתו נדפסו במספר מקומות, בעיקר במאספים תורניים, הספר **אור לציון** על מסכת מכות נכתב יחד עם חתנו הרב בן ציון אבא שאול בלימוד משותף.
* 
* 
* 
* 
* 
* 
* 
* 

## לקריאה נוספת
* שלום מאיר ולך, "השקדן של ירושלים", בתוך: **רבנו האור לציון** חלק א, ירושלים תשע"ב, עמודים 195–217.
* "השקדן של ירושלים", יתד נאמן מוסף פסח 25.03.21 חלק א ע' 80.

## הערות שוליים

קטגוריה:רבני ישיבת פורת יוסף
יוסף חיים שרבני
קטגוריה:יהודים הקבורים בהר הזיתים
קטגוריה:ישראלים שנולדו ב-1906
קטגוריה:ישראלים שנפטרו ב-1979
אנפה אדמונית-בטן

**אנפה אדמונית-בטן** (שם מדעי: *Ardeola rufiventris*) היא מין של אנפה מהסוג אנפת אגם המצויה בטבע באפריקה שמדרום לסהרה לאורך דרום-מזרח אפריקה, דרום-מרכז אפריקה ובמזרח אפריקה הדרומית. האנפה נמצאה במדינות הבאות: אנגולה, בוצואנה, בורונדי, הרפובליקה הדמוקרטית של קונגו, קניה, לסוטו, מלאווי, מאלי, מוזמביק, נמיביה, רואנדה, דרום אפריקה, סווזילנד, טנזניה, אוגנדה, זמביה וזימבבואה.
## מאפיינים
האנפה מגיעה לאורך 38 עד 39 סנטימטרים, עם דמיון גדול בין הזכרים והנקבות, אף שהנקבות בעלות גוון חום או מפויח יותר ובעלי פס שמנת על הצוואר. האנפה בעלת נוצות אפורות-כהות לאורך הגב, הכתפיים, הצוואר והראש בעוד הזנב, הכנפיים והבטן בעלי גוון אדום-כחול כהה והרגליים צהובות בעלות אצבעות ארוכות. הראש כחול-כהה עם עיניים ומקור צהובים.

זוהי אנפה החיה לאורך ביצות ואגני ניקוז של נהרות כמו באוקוונגו וכן בערבות עשב לחות, מישורים ושדות פפירוס. היא ניזונה על הגדות מדגים כמו אמנוניים או בינית (ברבוס), דו-חיים ומסרטנים וחרקים מימיים שונים. האנפה ניזונה ביחידות או בזוגות כשבכמה מקרים נמצאו אנפות בקבוצה של 8 פרטים. בלילה הם נחים על עצים נמוכים. האנפה מקננת בקבוצות גדולות על הענפים ביחידות זוגיות ובקן הנקבה מטילה 2 עד 3 ביצים.

## קישורים חיצוניים

## הערות שוליים

קטגוריה:בעלי חיים שתוארו ב-1851
קטגוריה:טקסונים שתוארו בידי קרל יאקוב סונדוואל
קטגוריה:אנפתיים
קטגוריה:רואנדה: עופות
קטגוריה:אנגולה: עופות